หลังคลอดน้องมานัดตรวจหลังคลอดเขาไม่ตรวจภายในแต่ถามเรื่องการคุมกำเนิด เราเลือกแบบฉีดพอฉีดหลังจากนั้น 1อาทิตย์ก็เป็น ปจด หลังจากนั้นก็ปกติ พอครบกำหนดลาคลอด3 เดือนจึงขึ้นมาทำงานก็มีอะไรกับแฟนก็เคืองๆมีเลือดออกบ้าง แต่พอมาครบกำหนดฉีดยาคุมก็เป็นกระปิดกระปอย ทีแรกนึกว่าฉีดยาคุมแล้วเลือด ปจดมากระปิดกระปอยบางวันก็เป็นน้ำเหลืองๆน้ำตาลอ่อนๆบางวันก็เป็นเลือดแดง แต่นี้มันเป็นนานเลือดไม่มากแต่พอให้รำคาน ไม่ปวดท้องแค่มีเคืองแผลเท่านั้น แบบนี้ผิดปกติไหมค่ะ
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่มดังนั้นการมีเลือดออกกระปริดกระปรอยทางช่องคลอดระหว่างฉีดยาคุมเป็นผลข้างเคียงที่เกิดขึ้นได้ แต่ถ้าออกมามาก ปวดหน่วงท้องน้อย ควรกลับไปพบสูตินรีแพทย์เพื่อหาสาเหตุอื่นๆที่เป็นไปได้ก่อนถ้าไม่ต้องการให้มีผลข้างเคียงดังกล่าว แนะนำว่าครั้งต่อไปที่ไปพบแพทย์เพื่อฉีดยาต่อ อาจขอปรึกษาเรื่องผลข้างเคียงจากยาคุมกำเนิด ว่าต้องการใช้ยาคุมกำเนิดที่ไม่มีผลข้างเคียงดังกล่าว แพทย์อาจเปลี่ยนชนิดของยาฉีดหรือเปลี่ยนวิธีการคุมกำเนิดเป็นวิธีอื่นค่ะ